Komission asetus (EY) N:o 3665/93, annettu 21 päivänä joulukuuta 1993, tietyistä yhteisön tullikoodeksista annetun neuvoston asetuksen (ETY) N:o 2913/92 soveltamista koskevista säännöksistä annetun asetuksen (ETY) N:o 2454/93 muuttamisesta



Virallinen lehti nro L 335 , 31/12/1993 s. 0001 - 0026

Suomenk. erityispainos Alue 2 Nide 11 s. 0011

Ruotsink. erityispainos Alue 2 Nide 11 s. 0011



KOMISSION ASETUS (EY) N:o 3665/93, annettu 21 päivänä joulukuuta 1993, tietyistä yhteisön tullikoodeksista annetun neuvoston asetuksen (ETY) N:o 2913/92 soveltamista koskevista säännöksistä annetun asetuksen (ETY) N:o 2454/93 muuttamisesta EUROOPAN YHTEISÖJEN KOMISSIO, joka ottaa huomioon Euroopan yhteisön perustamissopimuksen, ottaa huomioon yhteisön tullikoodeksista 12 päivänä lokakuuta 1992 annetun neuvoston asetuksen (ETY) N:o 2913/92(1) ja erityisesti sen 249 artiklan, sekä katsoo, että komission asetuksessa (ETY) N:o 2454/93(2) säädetään tietyistä asetuksen (ETY) N:o 2913/92 soveltamista koskevista säännöksistä, CN-koodien 0408, 2208 ja 2710 tiettyjen alanimikkeiden ja tiettyjen todistuksia antamaan valtuutettujen viranomaisten nimeämisen osalta on tehty muutoksia, on suotavaa yhdenmukaistaa sallitut enimmäismäärät, joiden mukaan lähetyksille voidaan laatia APR-lomakkeita tai EUR 2-lomakkeita, joita käytetään suhteissa Bosnia-Hertsegovinan, Kroatian ja Slovenian tasavaltoihin ja entisen Jugoslavian tasavallan Makedonian alueeseen sekä miehitettyihin alueisiin, yhteisön ja Slovenian tasavallan yhteistyösopimuksen täytäntöönpano edellyttää asetuksen (ETY) N:o 2454/93 120 - 140 artiklan mukauttamista, asetuksen (ETY) N:o 2454/93 222, 223 ja 224 artiklaan sisältyy automaattisella tietojenkäsittelymenetelmällä laadittaviin tulli-ilmoituksiin sovellettavia säännöksiä; on osoittautunut välttämättömäksi tarkentaa näitä säännöksiä; olisi säädettävä, että myös kaikki muut tullimuodollisuudet voidaan suorittaa näillä menetelmillä; nämä erityissäännöt on kuitenkin varattava niihin tapauksiin, joissa pelkästään automaattisella tietojenkäsittelymenetelmällä suoritetulla muodollisuudella on toivotut oikeudelliset vaikutukset, erityisesti vapaa-alueelle tai vapaavarastoon, väliaikaiseen varastoon taikka suspensiomenettelyyn asetettu tavara voidaan erehdyksessä ilmoittaa toisen tavaran sijasta tullimenettelyyn, johon sisältyy velvoite maksaa tuontitulleja; olisi säädettävä, että kyseistä menettelyä koskevat ilmoitukset voidaan mitätöidä tietyin edellytyksin, on mukautettava käyttötarkoituksen ja/tai määräpaikan valvonnan sisältävien yhteisön toimenpiteiden soveltamista koskevat säännökset hallinnollisten menetelmien kehitykseen; sisärajoilla suoritettavien tarkastusten ja muodollisuuksien lakkauttamisen yhteydessä olisi lisättävä määrätoimipaikkojen hallinnollisten tarkastusten joustavuutta, valvontaan liittyvien tarpeiden vuoksi CIM-rahtikirjan ja TR-siirtoilmoituksen käyttöä koskevat säännökset on yhdenmukaistettava säätämällä tullin vahvistusmerkinnän tekemisestä TR-siirtoilmoituksen 1 kappaleeseen, on osoittautunut, että jäsenvaltiot soveltavat toisistaan poikkeavia sääntöjä valtiolle luovutettujen tai toimivaltaisten viranomaisten takavarikoimien taikka valtiolle menetetyiksi julistamien tavaroiden tullioikeudelliseen tilanteeseen; niin kauan kuin näitä tavaroita ei luovuteta vapaaseen liikkeeseen, niiden osalta voi syntyä tullivelka; näin ollen olisi annettava yhteisön säännökset, joilla varmistetaan, että nämä tavarat eivät tule yhteisössä taloudelliseen kiertoon ilman, että niistä on suoritettu tuontitullit, tullivarastointimenettelyä koskevassa ilmoituksessa olevaan täytettävien kohtien luetteloon on lisättävä kohtia tulliviranomaisten suorittamien tullivarastointimenettelyä koskevien ilmoitusten tarkastusten yhdenmukaistamiseksi ja helpottamiseksi, lisääntyneen petoksen vaaran vuoksi olisi vakuuksia koskevat erityissäännökset mukautettava tiettyjen tavararyhmien osalta siten, että nämä säännökset olisivat sitovampia, olisi lisättävä asetukseen (ETY) N:o 2454/93 säännökset, joilla muutetaan ennen mainitun asetuksen soveltamisen aloittamista voimassa olevia yhteisön säännöksiä, olisi korjattava tietyt virheet ja puutteet, jotka syntyivät muutettaessa voimassa olevia säännöksiä osaksi koodeksin soveltamista koskevia säännöksiä, ja tässä asetuksessa säädetyt toimenpiteet ovat tullikoodeksikomitean lausunnon mukaiset, ON ANTANUT TÄMÄN ASETUKSEN: 1 artikla Muutetaan asetus (ETY) N:o 2454/93 seuraavasti. 1) Lisätään 1 a artikla seuraavasti: "1 a artikla Sovellettaessa 16 34 ja 291 308 artiklaa on Benelux-talousunionin maita pidettävä yhtenä ainoana jäsenvaltiona." 2) Lisätään I osan I osastoon 3 luku seuraavasti: "3 LUKU Automaattiset tietojenkäsittelymenetelmät 4 a artikla 1 Tulliviranomaiset voivat määräämiensä edellytysten ja yksityiskohtaisten sääntöjen mukaisesti sekä tullisäännöksissä säädettyjä periaatteita noudattaen määrätä, että muodollisuudet suoritetaan automaattisilla tietojenkäsittelymenetelmillä. Tässä luvussa tarkoitetaan: - `automaattisilla tietojenkäsittelymenetelmillä` a) EDI-vakiosanomien vaihtoa tulliviranomaisten kanssa; b) kyseisten tullimuodollisuuksien suorittamiseen tarvittavien tietojen syöttämistä tullin tietojenkäsittelyjärjestelmiin, - `EDI:llä (Electronic Data Interchange)` sovittujen sanomastandardien mukaisesti muotoiltujen tietojen automaattista siirtoa tietojenkäsittelyjärjestelmästä toiseen, - `vakiosanomalla` ennakolta määriteltyä ja automaattiseen tiedonsiirtoon hyväksyttyä muotoa. 2 Automaattisilla tietojenkäsittelymenetelmillä suoritettavien muodollisuuksien edellytyksiin on sisällytettävä erityisesti tietolähteiden tarkastustoimenpiteet sekä tietojen suojaaminen luvattomalta käytöltä, katoamiselta, muutoksilta ja tuhoutumiselta. 4 b artikla Kun muodollisuudet suoritetaan automaattisilla tietojenkäsittelymenetelmillä, tulliviranomaisten on määrättävä yksityiskohtaiset säännöt käsin kirjoitetun allekirjoituksen korvaamisesta muulla menetelmällä, joka voi mahdollisesti perustua koodien käyttöön." 3) Korvataan 16 artiklan taulukon järjestysnumero 1 tämän asetuksen liitteellä 1. 4) Muutetaan 26 artikla seuraavasti: - muutetaan taulukko tämän asetuksen liitteen 2 mukaisesti, - poistetaan 3 kohdan toinen virke, - lisätään 3 a kohta seuraavasti: "3a Mainittua todistusta ei voida antaa eikä vastaanottaa jäljempänä olevan taulukon järjestysnumerossa 6 esitettyjen tupakkalajikkeiden osalta, jos useampi näistä lajikkeista esitetään tullille samassa tuotetta lähinnä olevassa pakkauksessa". 5) Muutetaan 41 artikla seuraavasti: - lisätään 1 kohta seuraavasti: "1 Tarvikkeilla, varaosilla ja työkaluilla, jotka toimitetaan yhdessä laitteiston, koneen, laitteen tai ajoneuvon kanssa, jonka tavanomaiseen varustukseen ne kuuluvat, on katsottava olevan sama alkuperä kuin kyseisellä tarvikkeella, laitteella tai ajoneuvolla." - nykyisestä tekstistä tulee 2 kohta. 6) Korvataan 115 artiklan 1 kohdassa esitetty määrä 2 820 ecua määrällä 3 000 ecua. 7) Korvataan 117 artiklan 1 kohdassa esitetyt määrät 200 ecua ja 565 ecua vastaavasti määrillä 215 ecua ja 600 ecua. 8) Lisätään 120 artiklaan kohta seuraavasti: "Slovenian tasavallan osalta ensimmäisen kohdan säännöksiä ja 121 - 140 artiklan säännöksiä sovelletaan ainoastaan Euroopan hiili- ja teräsyhteisön perustamissopimuksen liitteessä I lueteltuihin tuotteisiin." 9) Korvataan 183 artiklan 4 kohdassa ilmaisu "2 kohdassa" ilmaisulla "1 ja 2 kohdassa". 10) Poistetaan 188 artikla. 11) Nykyisestä 199 artiklan tekstistä tulee 1 kohta, ja lisätään 2 ja 3 kohta seuraavasti: "2 Kun tavaranhaltija laatii tulli-ilmoituksensa automaattisella tietojenkäsittelyjärjestelmällä, tulliviranomaiset voivat määrätä, että käsin tehtävä allekirjoitus on korvattava muulla tunnistamismenetelmällä, joka voi mahdollisesti perustua koodien käyttöön. Tämä mahdollisuus sallitaan ainoastaan, jos tulliviranomaisten asettamat tekniset ja hallinnolliset edellytykset täyttyvät. Tulliviranomaiset voivat myös määrätä, että tullin automaattisella tietojenkäsittelyjärjestelmällä laaditut ilmoitukset on todistettava oikeiksi suoraan näitä järjestelmiä käyttämällä sen sijaan, että ne varustetaan käsin tai mekaanisesti tullitoimipaikan leimalla ja toimivaltaisen virkailijan allekirjoituksella. 3 Tulliviranomaiset voivat määräämiensä edellytysten ja yksityiskohtaisten sääntöjen mukaisesti sallia, että tietyt liitteessä 37 tarkoitetut kirjallisessa ilmoituksessa annettavat tiedot korvataan näiden tietojen automaattisella siirrolla, tarvittaessa koodimuodossa, tähän tarkoitukseen nimettyyn tullitoimipaikkaan." 12) Poistetaan 205 artiklan 4 kohta. 13) Korvataan I osan VII osaston 2 luku seuraavasti: "2 LUKU Automaattisella tietojenkäsittelymenetelmällä laadittu tulli-ilmoitus 222 artikla 1 Kun tulli-ilmoitus laaditaan automaattisella tietojenkäsittelymenetelmällä, on liitteessä 37 tarkoitetut kirjallisessa ilmoituksessa annettavat tiedot korvattava lähettämällä tietokoneella käsiteltäviksi tähän tarkoitukseen nimettyyn tullitoimipaikkaan koodatussa tai muussa tulliviranomaisten määräämässä muodossa laaditut, kirjallisessa ilmoituksessa vaadittavia tietoja vastaavat tiedot. 2 EDI:llä laadittua tulli-ilmoitusta on pidettävä jätettynä ajankohtana, jona tulliviranomaiset ovat vastaanottaneet EDI-sanoman. EDI:llä laaditun tulli-ilmoituksen vastaanottamisesta on ilmoitettava tavaranhaltijalle vastaussanomalla, jossa on ainakin vastaanotetun sanoman tunnistetiedot ja/tai tulli-ilmoituksen rekisteröintinumero sekä vastaanottopäivä. 3 Jos tulli-ilmoitus tehdään EDI:llä, tulliviranomaisten on vahvistettava 247 artiklan säännösten soveltamista koskevat yksityiskohtaiset säännöt. 4 Jos tulli-ilmoitus tehdään EDI:llä, tavaranhaltijalle on ilmoitettava tavaroiden luovutuksesta ja mainittava ainakin tulli-ilmoituksen tunnistetiedot ja luovutuspäivä. 5 Jos tulli-ilmoituksen tiedot syötetään tullin tietojenkäsittelyjärjestelmään, sovelletaan soveltuvin osin 2, 3 ja 4 kohtaa. 223 artikla Jos muiden muodollisuuksien suorittaminen edellyttää tulli-ilmoituksen kappaleen laatimista paperille, kyseisen tullitoimipaikan on tavaranhaltijan pyynnöstä laadittava ja vahvistettava tällainen ilmoitus, tai se on tavaranhaltijan pyynnöstä tehtävä 199 artiklan 2 kohdan toisen alakohdan mukaisesti. 224 artikla Tulliviranomaiset voivat määräämiensä edellytysten ja yksityiskohtaisten sääntöjen mukaisesti sallia, että tavaroiden tullimenettelyyn asettamiseksi tarvittavat asiakirjat laaditaan ja lähetetään automaattisella tietojenkäsittelymenetelmällä." 14) Korvataan 229 artiklan 1 kohdan a alakohdan ensimmäinen ja toinen luetelmakohta seuraavasti: "- eläimet, jotka on tarkoitettu käytettäviksi 93 a liitteen 12 ja 13 kohdassa esitettyihin käyttötarkoituksiin, sekä 685 artiklan 2 kohdan b alakohdassa vahvistetut edellytykset täyttävät välineet, - jäljempänä 679 artiklassa tarkoitetut pakkauspäällykset, jos ne tuodaan maahan täysinäisinä ja niissä on yhteisön tullialueen ulkopuolelle sijoittautuneen henkilön pysyvät merkinnät, joita ei voi irrottaa." 15) Lisätään 251 artiklaan 1 a alakohta seuraavasti: "1 a) jos todetaan, että tavarat on muiden tavaroiden sijasta erehdyksessä ilmoitettu tullimenettelyyn, johon sisältyy velvoite maksaa tuontitulleja, tulliviranomaisten on mitätöitävä ilmoitus, jos sitä pyydetään kolmen kuukauden kuluessa ilmoituksen vastaanottopäivästä, jos: - alun perin ilmoitetut tavarat on: i) käytetty ainoastaan niiden aikaisemmassa tilanteessa sallitulla tavalla ja ii) palautettu aikaisempaan tilanteeseensa ja jos: - tavarat, jotka tosiasiallisesti olisi pitänyt ilmoittaa alun perin aiottuun tullimenettelyyn: i) olisi alkuperäistä ilmoitusta tehtäessä voitu esittää samassa tullitoimipaikassa ja ii) on ilmoitettu samaan tullimenettelyyn, johon ne oli alun perin aiottu. Tulliviranomaiset voivat asianmukaisesti perustelluissa poikkeustapauksissa antaa luvan edellä mainitun määräajan ylittämiseen". 16) Korvataan 252 artikla seuraavasti: "252 artikla Jos tulliviranomaiset myyvät yhteisötavaroita koodeksin 75 artiklan b alakohdan mukaisesti, on myynnissä sovellettava jäsenvaltioissa voimassa olevia menettelyjä." 17) Korvataan I osan IX osaston 1 luvun otsikko seuraavasti: "I LUKU Yleiset säännökset". 18) Lisätään 253 a artikla seuraavasti: "253 a artikla Jos yksinkertaistettua menettelyä sovelletaan laadittaessa tulli-ilmoituksia automaattisella tietojenkäsittelyjärjestelmällä tai käytettäessä tietojenkäsittelymenetelmää, sovelletaan soveltuvin osin 199 artiklan 2 ja 3 kohdassa sekä 222, 223 ja 224 artiklassa tarkoitettuja säännöksiä." 19) Korvataan 269 artiklan 3 kohta seuraavasti: "3 Edellä 1 kohdassa tarkoitettua menettelyä ei sovelleta F-luokan varastoissa eikä asetettaessa 529 534 artiklassa tarkoitettuja yhteisön maataloustuotteita menettelyyn, varastoluokasta riippumatta. 4 Edellä 1 kohdan toisessa luetelmakohdassa tarkoitettua menettelyä sovelletaan B-luokan varastoihin, mutta tällöin kaupallista asiakirjaa ei kuitenkaan voida käyttää. Jos hallinnollinen asiakirja ei sisällä kaikkia liitteessä 37 olevan B osan I osaston 2 kohdan f alakohdan aa alakohdassa tarkoitettuja tietoja, nämä tiedot on annettava asiakirjan liitteenä olevassa menettelyyn asettamista koskevassa hakemuksessa". 20) Korvataan 272 artiklan 2 kohta seuraavasti: "2 Edellä 269 artiklan 3 kohtaa ja 270 artiklaa sovelletaan soveltuvin osin." 21) Korvataan 275 artiklan 1 kohta seuraavasti: "1 Muuhun taloudellisesti vaikuttavaan tullimenettelyyn kuin ulkoiseen jalostusmenettelyyn tai tullivarastointimenettelyyn asettamista koskevien ilmoitusten, jotka menettelyyn asettava toimipaikka voi tavaranhaltijan pyynnöstä vastaanottaa ilman, että niissä on tiettyjä liitteessä 37 mainittuja tietoja tai niiden liitteenä on tiettyjä 220 artiklassa tarkoitettuja asiakirjoja, on sisällettävä ainakin yhtenäisen hallinnollisen asiakirjan 14, 21, 31, 37, 40 ja 54 kohdassa tarkoitetut tiedot, ja 44 kohdassa viittaus lupaan tai viittaus hakemukseen 556 artiklan 1 kohdan toista alakohtaa sovellettaessa." 22) Nykyisestä 291 artiklan 4 kohdasta tulee 3 kohdan toinen alakohta. 23) Korvataan 411 artiklan 1 kohta seuraavasti: "1 Sovellettaessa vapautusta yhteisön passitusilmoituksen esittämisestä lähtötoimipaikassa tavaroihin, jotka on tarkoitettu lähetettäviksi CIM-rahtikirjalla tai TR-siirtoilmoituksella 413 442 artiklan säännösten mukaisesti on tulliviranomaisten määrättävä tarvittavat toimenpiteet sen takaamiseksi, että CIM-rahtikirjan 1, 2 ja 3 kappale tai TR-siirtoilmoituksen 1, 2, 3 A ja 3 B kappale varustetaan, tapauksen mukaan, tunnuksella "T1" tai "T2"." 24) Korvataan 434 artiklan 2, 3 ja 4 kohta seuraavasti: "2 Lähtötoimipaikan on merkittävä selvästi havaittavalla tavalla TR-siirtoilmoituksen 1, 2, 3 A ja 3 B kappaleen tullin merkinnöille varattuun kohtaan - tunnus "T1", jos tavarat kuljetetaan yhteisön ulkoisessa passitusmenettelyssä, - tunnus "T2", "T2ES" tai "T2PT", tapauksen mukaan, jos tavarat kuljetetaan yhteisön sisäisessä passitusmenettelyssä koodeksin 165 artiklan ja 311 artiklan b alakohdan mukaisesti. Tunnuksen "T2", "T2ES" tai "T2PT" aitous on vahvistettava lähtötoimipaikan leimalla. 3 Jos TR-siirtoilmoitus koskee sekä kontteja, jotka sisältävät yhteisön ulkoisessa passitusmenettelyssä kuljetettavia tavaroita, että kontteja, jotka sisältävät yhteisön sisäisessä passitusmenettelyssä kuljetettavia tavaroita, koodeksin 165 artiklan ja 311 artiklan b alakohdan mukaisesti, lähtötoimipaikan on merkittävä TR-siirtoilmoituksen 1, 2, 3 A ja 3 B kappaleen tullin merkinnöille varattuun kohtaan erilliset viitteet konttiin (kontteihin) sen mukaan, minkä lajisia tavaroita ne sisältävät, ja merkittävä tunnus "T1" ja tunnus "T2" tai "T2ES" tai "T2PT" vastaavaa konttia (vastaavia kontteja) koskevan viitteen oheen. 4 Jos 3 kohdassa tarkoitetussa tapauksessa käytetään suurkonttiluetteloita, ne on laadittava erillisinä konttiryhmittäin ja niihin on viitattava mainitsemalla TR-siirtoilmoituksen 1, 2, 3 A ja 3 B kappaleen tullin merkinnöille varatussa kohdassa suurkonttiluettelon (-luettelojen) järjestysnumero (-numerot). Tunnus "T1" tai tunnus "T2" tai "T2ES" tai "T2PT" on merkittävä luettelon (luettelojen) järjestysnumeron (-numeroiden) oheen sen mukaan, mihin konttiryhmään se liittyy (ne liittyvät)". 25) Lisätään 482 artiklan 4 kohtaan alakohta seuraavasti: "Määräjäsenvaltion toimivaltainen viranomainen voi kuitenkin päättää, että tavarat toimitetaan suoraan vastaanottajalle määrätoimipaikan määräämin edellytyksin siten, että toimipaikka voi suorittaa tarkastuksensa tavaroiden saapuessa tai sen jälkeen." 26) Korvataan 524 artiklan 1 kohta seuraavasti: "1 Jollei toiminnan säännönmukaisuudelle aiheudu haittaa, valvova toimipaikka voi sallia, että yhteisötavaroita ja muita kuin yhteisötavaroita varastoidaan samanaikaisesti samoissa varastotiloissa." 27) Muutetaan 529 artikla seuraavasti: - nykyisestä tekstistä tulee 1 kohta, ja korvataan ilmaisu "522 ja 524 artiklaa" ilmaisulla "522 artiklaa." - lisätään 2 kohta seuraavasti: "2 Ennakolta rahoitettuja tavaroita voidaan varastoida samoissa varastotiloissa kuin muita yhteisötavaroita tai muita kuin yhteisötavaroita 524 artiklan 1 kohdan mukaisesti ainoastaan, jos kukin tavara voidaan yksilöidä ja sen tullioikeudellinen asema voidaan määrittää milloin tahansa, sanotun kuitenkaan rajoittamatta maataloutta koskeviin säännöksiin sisältyvien erityismääräysten soveltamista." 28) Poistetaan 534 artiklan 2 kohdasta ilmaisu "ja erityisesti komission asetuksessa (ETY) N:o 3719/88 tarkoitettu vientitodistus tai ennakkovahvistustodistus." 29) Korvataan 546 artikla seuraavasti: "546 artikla Edellä 544 artiklan 2 kohta ja 545 artiklan 2 ja 4 kohta eivät estä koodeksin sisäiseen jalostusmenettelyyn tai tullivalvonnassa tapahtuvan valmistuksen menettelyyn asetettujen tavaroiden tullin määräämistä koskevan 121, 122, 135 ja 136 artiklan soveltamista."30) Muutetaan 552 artiklan 1 kohdan f alakohta seuraavasti: - korvataan i alakohta seuraavasti: "i) hankkii yhteisön tullialueella tämän määräajan kuluessa 80 prosenttia jalostettuihin tuotteisiin sisältyvien tuontitavaroiden kokonaistarpeestaan yhteisössä tuotettuina b alakohdan mukaisina verrattavissa olevina tavaroina. Tämän säännöksen soveltaminen edellyttää, että hakija toimittaa tulliviranomaisille todistusasiakirjat, joiden perusteella nämä voivat varmistua siitä, että yhteisössä tuotettujen tavaroiden suunnitellut hankinnat voidaan kohtuullisesti toteuttaa. Nämä lupahakemukseen liitettävät todistusasiakirjat ovat esimerkiksi jäljennöksiä kaupallisista tai hallinnollisista asiakirjoista, jotka liittyvät aikaisemman viiteajanjakson aikana toteutuneisiin hankintoihin tai kyseisen ajanjakson tilauksiin tai suunniteltuihin hankintoihin. Tulliviranomaisten on tarvittaessa tarkastettava mainittu prosenttiosuus kyseisen ajanjakson päättyessä (koodi 7001), sanotun kuitenkaan rajoittamatta 87 artiklan 2 kohdan soveltamista." - lisätään vi alakohta seuraavasti: "vi) rakentaa satelliitteja tai satelliittien osia (koodi 7006)." 31) Korvataan 553 artiklan 2 kohdan ensimmäinen alakohta seuraavasti: "2 Jos tulliviranomaiset arvioivat, että taloudelliset edellytykset täyttyvät muissa kuin 552 artiklassa säädetyissä tapauksissa, lupa on myönnettävä rajoitetuksi ajaksi, joka ei saa olla yhdeksää kuukautta pitempi." 32) Korvataan 564 artiklan 2 kohta seuraavasti: "2 Jos kuukauden koonti myönnetään 560 artiklan 2 kohdassa tarkoitetuille maataloustuotteille, mainitut määräajat päättyvät viimeistään kolmannen sitä kuukautta, jolle koonti on myönnetty, seuraavan kuukauden viimeisenä päivänä". 33) Korvataan 569 artiklan 1 kohta seuraavasti: "1 Korvaaminen vastaavilla tavaroilla edellyttää, että vastaavat tavarat kuuluvat samaan yhdistetyn nimikkeistön koodin kahdeksannumeroiseen alanimikkeeseen, niiden kaupallinen laatu on sama ja niillä on samat tekniset ominaisuudet kuin tuontitavaroilla, sanotun kuitenkaan rajoittamatta 2 kohdan ja 570 artiklan 1 kohdan soveltamista." 34) Korvataan 572 artikla seuraavasti: "572 artikla 1 Ennakkovientimenettelyä ei voida soveltaa yhden tai useamman koodeissa 6201, 6202, 6301, 6302, 6303, 7004, 7005 ja 7006 tarkoitetun taloudellisen edellytyksen perusteella annettaviin lupiin tai jos hakija ei voi todistaa, että menettelyn soveltamisesta saatava etu tulee ainoastaan luvanhaltijan hyväksi. 2 Jos suspensiojärjestelmässä sovelletaan ennakkovientiä, sovelletaan soveltuvin osin 569 ja 570 artiklaa sekä 571 artiklan 2 ja 3 kohtaa. 3 Koodeksin 115 artiklan 3 kohdassa tarkoitettu tullioikeudellisen tilanteen muutos tapahtuu ennakkovientiä sovellettaessa: - maasta vietyjen jalostettujen tuotteiden osalta vienti-ilmoituksen vastaanottohetkellä, jos tuontitavarat on asetettu menettelyyn, - tuontitavaroiden ja vastaavien tavaroiden osalta silloin, kun tuontitavarat, joiden menettelyyn asettamisesta on tehty ilmoitus, luovutetaan." 35) Lisätään 577 artiklan 2 kohtaan e alakohta seuraavasti: "e) yhteisön tullialueella olevilla lähetysasemilla käytettäviksi tarkoitettujen tavaroiden, joita käytetään rakennettaessa satelliitteja ja näiden satelliittien osan muodostavia maa-asemien varusteita, toimittaminen jalostettuina tuotteina. Näiden maa-asemien varusteiden osalta toimitus voidaan lopullisesti rinnastaa vientiin vasta, kun kyseisille varusteille on osoitettu uusi sallittu tulliselvitysmuoto, vapaaseen liikkeeseen luovutusta lukuun ottamatta." 36) Korvataan 580 artiklan 1, 2 ja 3 kohta seuraavasti: "1 Samassa tilassa olevat tavarat tai pääasialliset jalostetut tuotteet voidaan luovuttaa vapaaseen liikkeeseen, jos asianomainen ilmoittaa, ettei tämä voi osoittaa näille tavaroille tai tuotteille tulliselvitysmuotoa, jonka perusteella niistä ei kanneta tuontitulleja, ja jos suoritetaan hyvityskorko 589 artiklan 1 kohdan mukaisesti. 2 Tulliviranomaiset voivat antaa yhteisen luvan vapaaseen liikkeeseen luovutukseen. Tämä lupa voidaan myöntää ainoastaan, jos se ei ole ristiriidassa muiden vapaaseen liikkeeseen luovutusta koskevien yhteisön säännösten kanssa. 3 Jos yhteinen lupa vapaaseen liikkeeseen luovutukseen on annettu 2 kohdan mukaisesti, voidaan tuontitavarat saattaa yhteisön markkinoille jalostettuina tuotteina tai samassa tilassa olevina tavaroina, vaikka vapaaseen liikkeeseen luovutuksen muodollisuuksia ei ole suoritettu niitä markkinoille saatettaessa. Tällä tavoin markkinoille saatettuja tavaroita ei ainoastaan 4 kohtaa sovellettaessa voida pitää tavaroina, joille on osoitettu tulliselvitysmuoto." 37) Lisätään 585 a artikla seuraavasti: "585 a artikla 1 Sellaisille tuontitavaroille, osalta, joihin menettelyyn asettamista koskevan ilmoituksen vastaanottohetkellä voidaan soveltaa niiden tiettyyn käyttötarkoitukseen perustuvaa edullista tullikohtelua, voidaan laskea koodeksin 121 artiklan 1 kohdan mukaisesti kannettavat tuontitullit kyseisen käyttötarkoituksen mukaisen määrän perusteella ilman, että tätä menettelyä koskeva lupa on tarpeen, jos edullista tullikohtelua koskevan luvan myöntämisen edellytykset täyttyvät. 2 Edellä 1 kohdan säännöksiä sovelletaan ainoastaan, jos tavaroille on osoitettu tietty käyttötarkoitus, jonka perusteella niille myönnetään edullinen tullikohtelu ennen sen määräajan päättymistä, joka vahvistetaan tähän tarkoitukseen tämän menettelyn myöntämisen edellytykset kyseisille tavaroille sisältävissä yhteisön säännöksissä. Määräaika alkaa menettelyyn asettamista koskevan ilmoituksen vastaanottohetkestä. Tulliviranomaiset voivat pidentää sitä, jos tavaraa ei ole käytetty kyseiseen tiettyyn käyttötarkoitukseen ennalta-arvaamattoman tapahtuman tai ylivoimaisen esteen vuoksi taikka tavaran tekniseen käsittelyprosessiin liittyvistä syistä." 38) Korvataan 587 artiklan 1 kohta seuraavasti: "1 Kun jalostetut tuotteet luovutetaan vapaaseen liikkeeseen ja tullivelan määrä vahvistetaan niillä määräytymisperusteilla, joita tuontitavaroihin sovelletaan koodeksin 122 artiklan mukaisesti, on ilmoituksen 15, 16, 34, 41 ja 42 kohdassa viitattava tuontitavaroihin." 39) Lisätään 589 artiklan 2 kohtaan luetelmakohta seuraavasti: " - tullivelan syntyessä koodeksin 128 artiklan 4 kohdassa säädetyin edellytyksin haetun vapaaseen liikkeeseen luovutuksen johdosta, jos kyseisistä tuotteista kannettavia tuontitulleja ei ole tosiasiallisesti palautettu tai peruutettu." 40) Korvataan 591 artiklan 2 kohta seuraavasti: "2 Laskelmat on suoritettava 592, 593 ja 594 artiklassa tarkoitettujen jakomenetelmien mukaisesti tai noudattaen muuta laskentamenetelmää, josta saadaan samat tulokset liitteessä 80 esitettyjen laskentaesimerkkien perusteella." 41) Lisätään 601 artiklaan 4, 5 ja 6 kohta seuraavasti: "4 Tiettyä kolmikantaliikennettä varten voidaan ottaa käyttöön yksinkertaistettuja menettelyjä sellaisten yritysten pyynnöstä, joiden ennakkovientien määrä on riittävän suuri. Luvanhaltijan on haettava tätä menettelyä sen jäsenvaltion tulliviranomaisilta, jossa lupa on annettu. Tämän poikkeuksen perusteella voidaan jalostettujen tuotteiden tietyn määräajan kuluessa toteutettavat ennakkoviennit yhdistää siten, että INF 5 -tiedotuslomake voidaan antaa mainitun määräajan kuluessa maasta vietävästä kokonaismäärästä. 5 Hakemukseen on liitettävä kaikki asiakirjat tai todistusasiakirjat, jotka tarvitaan hakemuksen tutkimiseen. Näistä asiakirjoista tai todistusasiakirjoista on erityisesti käytävä ilmi, kuinka usein tavaroita viedään, aiottuja menetelmiä koskeva suunnitelma sekä tiedot, joilla todistetaan, että vastaavia tavaroita koskevien edellytysten täyttyminen voidaan tarkastaa. 6 Kun tulliviranomaisilla on kaikki tarvittavat tiedot, niiden on toimitettava hakemus komissiolle ja ilmoitettava samalla lausuntonsa asiasta. Vastaanotettuaan tämän hakemuksen komissio toimittaa sen sisältämät tiedot jäsenvaltioille. Komissio päättää komiteamenettelyä noudattaen, voidaanko lupa antaa, ja millä edellytyksillä, sekä täsmentää erityisesti sovellettavat valvontatoimenpiteet toimintojen asianmukaisen suorittamisen varmistamiseksi vastaavilla tavaroilla korvaamisen järjestelmässä." 42) Korvataan 616 artikla seuraavasti: "616 artikla 1 Jos sisäiseen jalostusmenettelyyn suspensiojärjestelmässä asetettu tuote tai tavara on kuljetettava yhteisön tullialueella, kyseisten tuotteiden tai tavaroiden kuljetus on suoritettava joko ulkoista passitusta koskevien säännösten tai 3 kohdassa ja 617-623 artiklassa säädettyjen siirtomenettelyjen mukaisesti. 2 Ulkoista passitusta koskevassa asiakirjassa tai ulkoista passitusta koskevaa asiakirjaa vastaavassa asiakirjassa on oltava 610 artiklassa tarkoitetut maininnat. 3 Jos siirtomenettelyjen käyttö sallitaan, niistä on mainittava luvassa. Niillä korvataan ulkoisen passitusmenettelyn kuljetusmenettelyt. Jos tuotteita tai tavaroita siirretään luvanhaltijalta toisen luvan haltijalle, on siirtomenettelyt mainittava kummassakin luvassa. Nämä menettelyt voidaan myöntää ainoastaan, jos luvanhaltija pitää tai tämän puolesta pidetään 556 artiklan 3 kohdan mukaista sisäisen jalostuksen kirjanpitoa." 43) Lisätään 621 artiklan 1 kohtaan d alakohta seuraavasti: "d) sallia 619 artiklassa säädettyjen muodollisuuksien yksinkertaistaminen, jos käyttöönotetulla järjestelmällä taataan samanlainen kuin liitteessä 83 määrätty tiedonsiirto, sekä näiden muodollisuuksien suorittaminen kaupallista tai hallinnollista asiakirjaa käyttäen." 44) Korvataan 624 artikla seuraavasti: "624 artikla Vapaaseen liikkeeseen luovutusta tullinpalautusjärjestelmässä koskevia menettelyjä on sovellettava tuontitavaroihin, myös korvattaessa vastaavilla tuotteilla ilman ennakkovientiä. Jälkimmäisessä tapauksessa on kyse vapaaseen liikkeeseen luovutuksesta tuontitulleja soveltamatta." 45) Korvataan 634 artiklan 2 kohta seuraavasti: "2 Laskelmat on suoritettava 635, 636 ja 637 artiklassa tarkoitettujen jakomenetelmien mukaisesti tai muulla laskentamenetelmällä, josta saadaan samat tulokset liitteessä 80 esitettyjen laskentaesimerkkien perusteella." 46) Korvataan 640 artiklan 2 kohta seuraavasti: "2 Sovellettaessa vapaaseen liikkeeseen luovutusta tullinpalautusjärjestelmässä koskevien muodollisuuksien sekä viennin yksinkertaistettuja menettelyjä on asiakirjojen tai 1 kohdan f ja j alakohdassa tarkoitettujen ilmoitusten oltava koodeksin 76 artiklan 2 kohdassa tarkoitettuja." 47) Korvataan 645 artikla seuraavasti: "645 artikla Jos sisäisessä jalostustoiminnossa tullinpalautusjärjestelmässä saadut jalostetut tuotteet toimitetaan toiseen tullitoimipaikkaan yhteisön ulkoisessa passitusmenettelyssä (jota voidaan käyttää tullinpalautushakemuksen perusteena) ja jos näille tuotteille haetaan uutta lupaa sisäiseen jalostukseen, on valtuutettujen tulliviranomaisten, joilta tätä uutta lupaa on haettu, käytettävä 611 artiklassa tarkoitettua INF 1 -tiedotuslomaketta määrittääkseen mahdollisesti kannettavien tuontitullien määrän tai mahdollisesti syntyvän tullivelan määrän." 48) Korvataan 646 artiklan 2 kohta seuraavasti: "2 Edellä 1 kohdassa tarkoitettua INF 7 -lomaketta on käytettävä, jos sisäisissä jalostustoiminnoissa tullinpalautusjärjestelmässä saatuja jalostettuja tuotteita siirretään tullinpalautusta koskevaa hakemusta tekemättä menettelyn päättävään tullitoimipaikkaan, jota ei ole mainittu luvassa, ja jos niille siellä osoitetaan, joko niiden ollessa samassa tilassa tai asianmukaisesti sallittujen jalostustoimintojen jälkeen, jokin tulliselvitysmuoto, jonka perusteella palautus tai peruutus sallitaan koodeksin 128 artiklan 1 kohdan mukaisesti. Tullitoimipaikan, jossa jokin näistä tulliselvitysmuodoista on osoitettu, on tarvittaessa ja asianomaisen pyynnöstä annettava INF 7 -lomake." 49) Korvataan 647 artiklan 1 kohta seuraavasti: "1 Asianomaisen on esitettävä INF 7 -lomake samanaikaisesti kuin haetun tulliselvitysmuodon osoittamiseen käytettävä tulli-ilmoitus." 50) Korvataan 648 artiklan 1 kohdan a alakohta seuraavasti: "a) jokaisen luvan osalta liitteessä 85 mainitut tiedot, kun tuontitavaroiden arvo jalostuksen suorittavaa toimijaa ja kalenterivuotta kohti, ylittää 552 artiklan 1 kohdan a alakohdan v alakohdassa asetetut rajoitukset; tällainen tiedoksianto ei ole tarpeen, jos lupa sisäiseen jalostukseen on annettu yhden tai useamman taloudellisen edellytyksen perusteella, joihin viitataan seuraavilla koodeilla: 6106, 6107, 6201, 6202, 6301, 6302, 6303, 7004, 7005 ja 7006. Nämä tiedoksiannot on annettava myös, jos rajoittamattoman ajan voimassa olevan luvan taloudelliset edellytykset on tutkittu uudelleen ja jos annettuja lupia koskevat tiedot ovat myöhemmin muuttuneet. Edellä 560 artiklan 2 kohdassa tarkoitettujen tuotteiden osalta tiedot on kuitenkin annettava jokaisen myönnetyn luvan osalta riippumatta mainittujen tuotteiden arvosta ja koodista, jota käytetään taloudellisiin edellytyksiin viitattaessa;" 51) Korvataan 674 artikla seuraavasti: "1 Seuraaville tavaroille voidaan myöntää lupa väliaikaiseen maahantuontiin kokonaan tuontitullitta: a) opetusvälineet ja tieteelliset välineet, b) edellä tarkoitettuihin välineisiin liittyvät varaosat ja tarvikkeet, c) kyseisten välineiden ja laitteiden huoltoa, tarkastusta, säätöä tai korjausta varten erityisesti suunnitellut työkalut. 2 `Opetusvälineillä` tarkoitetaan välineitä, jotka on tarkoitettu käytettäviksi yksinomaan opetus- tai ammattikoulutustarkoituksiin, ja erityisesti malleja, kojeita, laitteita ja koneita. Luettelo tavaroista, joita on pidettävä opetusvälineinä, on liitteessä 91. Esimerkkiluettelo muista kasvatukseen, tieteeseen tai kulttuuriin liittyvää toimintaa varten maahantuoduista tavaroista on liitteessä 91 a. 3 `Tieteellisillä välineillä` tarkoitetaan välineitä, jotka on tarkoitettu käytettäviksi yksinomaan tieteellisen tutkimuksen tai opetuksen tarkoituksiin, ja erityisesti malleja, kojeita, laitteita ja koneita. 4 Edellä 1 kohdassa tarkoitettu väliaikaisen maahantuonnin menettely voidaan myöntää opetusvälineille ja tieteellisille välineille, varaosille, tarvikkeille ja työkaluille, jos: a) niiden maahantuojina ovat hyväksytyt laitokset ja niitä käytetään näiden laitosten valvonnassa ja vastuulla, b) niitä käytetään muihin kuin kaupallisiin tarkoituksiin, c) niitä tuodaan maahan kohtuullinen määrä on niiden käyttötarkoituksen huomioon ottaen, d) ne pysyvät yhteisön tullialueella olonsa aikana tämän tullialueen ulkopuolelle sijoittautuneen henkilön omistuksessa. 5 Opetusvälineet ja tieteelliset laitteet voivat olla väliaikaisen maahantuonnin menettelyssä 12 kuukautta."52) Poistetaan 675 artikla. 53) Muutetaan 680 artikla seuraavasti: - nykyisestä tekstistä tulee 1 kohta, ja korvataan c ja f alakohta seuraavasti: "c) erikoistyökalut ja -kojeet, jotka annetaan vastikkeetta yhteisön tullialueelle sijoittautuneen henkilön käytettäviksi kokonaan vietävien tavaroiden valmistuksessa, jos nämä erikoistyökalut ja -kojeet pysyvät yhteisön tullialueen ulkopuolelle sijoittautuneen henkilön omistuksessa, f) näytteet, eli tavarat, jotka edustavat määrättyä jo valmistettujen tavaroiden ryhmää tai jotka ovat valmistettavien tavaroiden mallikappaleita, lukuun ottamatta samanlaisia tavaroita, joita sama henkilö on tuonut maahan tai joita on lähetetty samalle vastaanottajalle sellaisia määriä, että ne kokonaisuudessaan tavanomaisten kauppatapojen mukaan eivät enää ole näytteitä."- lisätään 2 kohta seuraavasti: "2 Edellä 1 kohdassa tarkoitetun väliaikaisen maahantuonnin menettelyn myöntämiseksi: a) kyseisen kohdan a, b, c ja f alakohdassa tarkoitettujen tavaroiden on oltava yhteisön tullialueen ulkopuolelle sijoittautuneen henkilön omistuksessa, b) kyseisen kohdan f alakohdassa tarkoitettujen näytteiden tuonnin yksinomainen tarkoitus on oltava niiden näyttäminen tai esittely yhteisön tullialueella samanlaisten samalle alueelle tuotavien tavaroiden tilausten hankkimiseksi. Niitä ei saa myydä eikä käyttää tavanomaiseen käyttötarkoitukseensa esittelyn edellyttämää käyttöä lukuun ottamatta, eikä niitä saa käyttää millään tavalla niiden yhteisön tullialueella olon aikana." 54) Korvataan 684 artiklan 2 ja 3 kohta seuraavasti: "2 Tässä artiklassa tarkoitetaan: a) `matkustajalla` 236 artiklan A alakohdan 1 alakohdassa tarkoitettua henkilöä. b) `henkilökohtaisilla tavaroilla` uusia tai käytettyjä tavaroita, joita matkustaja voi kohtuullisesti tarvita henkilökohtaiseen käyttöönsä matkansa aikana matkan olosuhteet huomioon ottaen, ei kuitenkaan kaupallisiin tarkoituksiin tuotuja tavaroita, c) `urheilukäyttöön tuoduilla tavaroilla` urheiluvälineitä ja muita välineitä, jotka on tarkoitettu matkustajien käyttöön urheilukilpailuissa tai urheiluesityksissä taikka yhteisön tullialueella tapahtuvassa harjoittelussa. 3 Henkilökohtaiset tavarat on jälleenvietävä viimeistään tavarat maahan tuoneen henkilön poistuessa yhteisön tullialueelta. Urheilukäyttöön maahan tuodut tavarat saavat olla väliaikaisen maahantuonnin menettelyssä 12 kuukautta. 4 Esimerkkiluettelo näistä tavaroista on liitteessä 92." 55) Lisätään 684 a artikla seuraavasti: "684 a artikla 1 Väliaikaisen maahantuonnin menettely kokonaan tuontitullitta on myönnettävä matkailunedistämisaineistolle. 2 `Matkailunedistämisaineistolla` tarkoitetaan tavaroita, joiden tarkoitus on saada yleisö matkustamaan vieraaseen maahan, erityisesti osallistumaan siellä kulttuuriin, uskontoon, matkailuun, urheiluun tai ammattiin liittyviin kokouksiin taikka tilaisuuksiin. 3 Esimerkkiluettelo tästä aineistosta on liitteessä 93."56) Korvataan 685 artikla seuraavasti: "685 artikla 1 Väliaikaisen maahantuonnin menettely kokonaan tuontitullitta on myönnettävä välineille ja kaikenlajisille eläville eläimille, jotka on tuotu maahan liitteessä 93 a mainittuja tarkoituksia varten. 2 Edellä 1 kohdassa tarkoitettu väliaikaisen maahantuonnin menettely voidaan myöntää, jos: a) eläimet ovat yhteisön tullialueen ulkopuolelle sijoittautuneen henkilön omistuksessa, b) välineet ovat yhteisön tullialueen viereiselle rajavyöhykkeelle sijoittautuneen henkilön omistuksessa, c) yhteisön tullialueen viereiselle rajavyöhykkeelle sijoittautunut henkilö tuo maahan vetoeläimet ja välineet yhteisön tullialueella sijaitsevien kiinteistöjen hyödyntämistä varten, johon liittyy maataloustöitä tai metsätöitä, kuten puunajoa tai -kuljetusta taikka kalanviljelyä. 3 `Rajavyöhykkeellä` tarkoitetaan aluetta, joka ei saa ulottua kauemmaksi kuin linnuntietä 15 kilometriä rajalta, sanotun kuitenkaan rajoittamatta asiaa koskevien sopimusten soveltamista. Tähän alueeseen kuuluvina on pidettävä kuntia, joiden alueesta osa sijaitsee rajavyöhykkeellä, sen estämättä, mitä asiaa koskevissa mahdollisissa poikkeuksissa määrätään." 57) Lisätään 689 artiklaan 3 kohta seuraavasti: "3 Tämän artiklan mukaisesti menettelyyn asetettujen tavaroiden menettelyssä olon määräajan päätyttyä tavaroille on osoitettava uusi tulliselvitysmuoto tai ne on asetettava väliaikaisen maahantuonnin menettelyyn osittain tuontitullitta. Mahdollisen osittaisen tullittomuuden mukaisesti kannettavien tullien määrää määritettäessä huomioon otettava ajankohta on päivä, jona tavarat asetetaan 1 kohdan mukaisesti väliaikaisen maahantuonnin menettelyyn." 58) Korvataan 694 artiklan 1 kohta seuraavasti: "1 Lupaa myönnettäessä on nimettyjen tulliviranomaisten vahvistettava määräaika, jossa tuontitavaroille on osoitettava tulliselvitysmuoto, ottaen huomioon toisaalta koodeksin 140 artiklan 2 kohdassa sekä 674, 675, 679, 681, 682 ja 684 artiklassa säädetyt määräajat ja toisaalta aika, joka tarvitaan väliaikaisen maahantuonnin tavoitteen saavuttamiseksi." 59) Korvataan 698 artikla seuraavasti: "698 artikla 1 Edellä 684 artiklassa tarkoitetuille henkilökohtaisille tavaroille ja urheilutarkoituksiin maahantuoduille tavaroille voidaan myöntää lupa menettelyyn ilman kirjallista hakemusta tai lupaa. Tällöin 233 artiklassa säädettyä tointa on pidettävä väliaikaisen maahantuonnin hakemuksena ja tulliviranomaisten asiaan puuttumattomuutta luvan antamisena. 2 Tulliviranomaisten nimenomaisesta pyynnöstä, ja jos kyseisten tuontitullien ja muiden maksujen määrä on suuri, 1 kohtaa ei sovelleta henkilökohtaisiin tavaroihin." 60) Korvataan 699 artiklan 3 kohta seuraavasti: "3 Edellä 697 artiklaa sovellettaessa ATA-carnet on tavaroiden väliaikaisen maahantuonnin menettelyyn asettamiseksi esitettävä missä tahansa valtuutetussa saapumistoimipaikassa. Saapumistoimipaikka toimii tällöin menettelyyn asettavana toimipaikkana. Jos kuitenkin: a) valtuutettu saapumistoimipaikka ei voi tarkastaa, täyttyvätkö kaikki väliaikaisen maahantuonnin menettelyn edellytykset, tai b) saapumistoimipaikka ei ole valtuutettu toimimaan menettelyyn asettavana toimipaikkana, kyseisen toimipaikan on sallittava, että tavaroiden kuljetus saapumistoimipaikan ja määrätoimipaikan, joka voi tarkastaa, että nämä edellytykset täyttyvät, välillä voi tapahtua ATA-carnet'ta passitusasiakirjana käyttäen." 61) Korvataan 700 artikla seuraavasti: "700 artikla 1 Koodeksin 88 artiklan mukaisesti väliaikaisen maahantuonnin menettelyyn asettamisen edellytyksenä on vakuuden antaminen. 2 Poiketen siitä, mitä 1 kohdassa säädetään, tapaukset, joissa vakuutta ei voida vaatia väliaikaisen maahantuonnin menettelyyn asettamista varten, mainitaan liitteessä 97." 62) Lisätään 700 a artikla seuraavasti: "700 a artikla 1 Edellä 691 artiklan 2 kohdan b alakohtaa ja 692 artiklan 2 kohtaa sovellettaessa vakuus on annettava siihen tullitoimipaikkaan, joka on antanut luvan menettelyyn asettamiseen, tavaroista mahdollisesti syntyvien tullivelan ja muiden maksujen suorittamisen varmistamiseksi. 2 Jos lupa annetaan 692 artiklan mukaisesti 713 artiklassa säädettyjä yksinkertaistettuja menettelyjä noudattaen ja tavaroita on määrä käyttää useassa jäsenvaltiossa, menettelynhaltijan on annettava tullitoimipaikalle tieto näistä valtioista. 3 Luvan antaneen tullitoimipaikan on vapautettava vakuus heti, kun 715 artiklan 3 kohdassa säädetyn tiedotuslomakkeen alun perin vahvistanut tullitoimipaikka on 716 artiklan 2 kohdassa esitetyin edellytyksin vastaanottanut tämän tiedotuslomakkeen jäljennöksen, jonka menettelyn päättävä toimipaikka on vahvistanut ja johon on liitetty tapauksen mukaan: - jälleenvienti-ilmoituksen 3 kappale, - jäljennös asiakirjasta, jolla tavaroille on osoitettu muu tulliselvitysmuoto, tai jos sellaista ei ole, tulliviranomaisten hyväksymä todistus siitä, että tavaroille on osoitettu muu tulliselvitysmuoto." 63) Lisätään 710 a artikla seuraavasti: "710 a artikla Jos tavarat luovutetaan vapaaseen liikkeeseen muussa kuin siinä jäsenvaltiossa, jossa tavarat on asetettu menettelyyn, jäsenvaltion, jossa tavarat on luovutettu vapaaseen liikkeeseen, on kannettava 715 artiklan 3 kohdassa säädettyyn INF 6 -tiedotuslomakkeeseen merkityt tuontitullit niitä varten esitettyjä yksityiskohtaisia sääntöjä noudattaen." 64) Lisätään 712 artiklaan 3 kohta seuraavasti: "3 Poiketen siitä, mitä 1 kohdassa säädetään, väliaikaisen maahantuonnin menettelyyn ATA-carnet'lla asetetut tavarat on kuljetettava yhteisön tullialueella ilman muita tullimuodollisuuksia, kunnes menettelyn päättämisen muodollisuudet on suoritettu. Edellä 452 artiklaa sovelletaan soveltuvin osin." 65) Lisätään II osan III osaston 5 luvun 2 jaksoon alajakso seuraavasti: "9 alajakso ATA-carnet'n uusiminen 716 a artikla 1 Jos on odotettavissa, että väliaikaisen maahantuonnin toiminto ylittää ATA-carnet'n voimassaoloajan ilman, että menettelynhaltija voi jälleenviedä tavaroita, kyseisen carnet'n antanut yhteenliittymä voi antaa korvaavan carnet'n. Haltijan on palautettava alkuperäinen carnet sen antaneelle yhteenliittymälle. 2 Korvaava carnet on esitettävä sen paikan toimivaltaiselle tullitoimipaikalle, jossa tavarat ovat. Tämän toimipaikan on suoritettava seuraavat muodollisuudet: a) se vapauttaa alkuperäisen carnet'n lähettämällä viipymättä jälleenvientilehden tullitoimipaikalle, jossa väliaikainen maahantuonti alun perin tapahtui; b) se vastaanottaa korvaavan carnet'n ja säilyttää tuontilehden merkittyään siihen alkuperäiseen carnet'hen merkityn viimeisen jälleenvientipäivän sekä mahdollisen pidennyksen ja sen numeron. 3 Kun väliaikaisen maahantuonnin menettely päätetään, jälleenvientitoimipaikan on suoritettava 706 artiklan 3 kohdassa säädetyt muodollisuudet käyttäen korvaavan carnet'n jälleenvientilehteä, joka sen on lähetettävä viipymättä korvaavan carnet'n vastaanottaneelle tullitoimipaikalle. 4 Korvaavien carnet'iden antaminen on carnet'n antaneen yhteenliittymän velvollisuus. Jos ATA-carnet'n voimassaolo päättyy, eikä haltija voi jälleenviedä tavaroita, ja carnet'n antanut yhteenliittymä kieltäytyy antamasta korvaavaa carnet'ta, on tulliviranomaisten vaadittava 691 702 artiklassa säädettyjen muodollisuuksien suorittaminen." 66) Korvataan 719 artiklan 10 kohdan b alakohta seuraavasti: "b) yhteisön tullialueelle sijoittautunut luonnollinen henkilö voi satunnaisesti käyttää yksityiskäytössä olevaa väliaikaisen maahantuonnin menettelyyn asetettua ajoneuvoa, jos hän toimii tällä alueella olevan menettelynhaltijan lukuun ja tämän ohjeiden mukaan." 67) Korvataan 747 artiklan 1 kohdan b alakohta seuraavasti: "b) luettelo tullitoimipaikoista, jotka on valtuutettu vastaanottamaan menettelyyn asettamista koskevia ilmoituksia 695, 696, 697 ja 699 artiklan mukaisesti." 68) Korvataan IV osan II osaston 3 luvun otsikko seuraavasti: "3 LUKU Erityistilanteessa olevat tavarat." 69) Lisätään 867 a artikla seuraavasti: "867 a artikla 1 Valtiolle luovutettuja, takavarikoituja tai valtiolle menetetyiksi julistettuja muita kuin yhteisötavaroita on pidettävä tullivarastointimenettelyyn asetettuina. 2 Tulliviranomaiset voivat myydä 1 kohdassa tarkoitetut tavarat ainoastaan, jos ostaja viipymättä suorittaa tulliselvitysmuodon osoittamiseksi niille tarvittavat muodollisuudet. Jos tavarat myydään hintaan, johon sisältyy tuontitullien määrä, tätä myyntiä on pidettävä vapaaseen liikkeeseen luovutusta vastaavana, ja tulliviranomaisten on itse laskettava tullit ja kirjattava ne tileihin. Tällöin tavarat on myytävä jäsenvaltioissa voimassa olevien menettelyjen mukaisesti. 3 Jos viranomaiset päättävät itse huolehtia 1 kohdassa tarkoitetuista tavaroista muulla tavalla kuin myymällä ne, niiden on välittömästi suoritettava muodollisuudet jonkin koodeksin 4 artiklan 15 kohdan a, b, c ja d alakohdassa tarkoitetun tulliselvitysmuodon osoittamiseksi tavaroille." 70) Lisätään tämän asetuksen liitteessä 3 esitetty liite 6 a. 71) Muutetaan liite 37 tämän asetuksen liitteen 4 mukaisesti. 72) Muutetaan liite 38 tämän asetuksen liitteen 5 mukaisesti. 73) Korvataan liitteen 39 ensimmäinen sivu tämän asetuksen liitteellä 6. 74) Korvataan liite 52 tämän asetuksen liitteellä 7. 75) Korvataan liite 53 tämän asetuksen liitteellä 8. 76) Korvataan liite 56 tämän asetuksen liitteellä 9. 77) Korvataan liitteen 67/B taloudellisia perusteluja koskeva toinen sivu tämän asetuksen liitteellä 10. 78) Korvataan liitteessä 77 oleva järjestysnumero 128 tämän asetuksen liitteellä 11. 79) Lisätään liitteeseen 79 tämän asetuksen liitteessä 12 oleva järjestysnumero 45 a. 80) Lisätään liitteet 91 a ja 93 a, jotka esitetään tämän asetuksen liitteissä 13 ja 14. 2 artikla Kumotaan seuraavat asetukset: - neuvoston asetus (ETY) N:o 2955/85, annettu 22 päivänä lokakuuta 1985, poikkeuksesta Kaakkois-Aasian valtioiden liiton maiden, Keski-Amerikan yhteismarkkinoiden maiden ja Cartagenan sopimuksen allekirjoittaneiden maiden (Andien ryhmän) osalta alkuperätuotteiden käsitteen määritelmästä Euroopan talousyhteisön tietyille kehitysmaiden tuotteille myöntämän tullietuuskohtelun soveltamiseksi annetusta asetuksesta (ETY) N:o 3749/83(3), - komission asetus (ETY) N:o 1592/93, annettu 22 päivänä kesäkuuta 1993, Euroopan talousyhteisön ja Ruotsin kuningaskunnan välisen alkoholipitoisten juomien kauppaa koskevan järjestelyn mukaisista yhteisöön tuodun CN-koodeihin 2208 90 31 ja 2208 90 53 kuuluvan vodkan tullietuuden edellytyksistä(4). 3 artikla Tämä asetus tulee voimaan 1 päivänä tammikuuta 1994. Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa. Tehty Brysselissä 21 päivänä joulukuuta 1993. Komission puolesta Christiane SCRIVENER Komission jäsen (1) EYVL N:o L 302, 19.10.1992, s. 1 (2) EYVL N:o L 253, 11.10.1993, s. 1 (3) EYVL N:o L 285, 25.10.1985, s. 4 (4) EYVL N:o L 153, 25.6.1993, s. 11 LIITE 1 >TAULUKON PAIKKA> LIITE 2 Muutetaan 26 artiklan taulukko seuraavasti: 1) Korvataan järjestysnumeron 2 kohdalla 6 ja 7 sarakkeessa ilmaisut "Österreichische Hartkäse Export GmbH" ja "Innsbruck" ilmaisuilla "Agrarmarkt Austria (AMA)" ja "Wien". 2) Korvataan järjestysnumeron 5 teksti jäljempänä olevalla tekstillä (katso seuraava sivu). 3) Korvataan järjestysnumeron 6 kohdalla 6 ja 7 sarakkeessa ilmaisut "Carteira de comércio exterior do Banco do Brasil" ja "Rio de Janeiro" vientimaan "Brasilia" osalta seuraavasti: "- Secretariat do comércio exterior, Rio de Janeiro - Federação das indústrias do Rio Grande do Sul, Porto Alegre - Federação das indústrias do Estado do Paraná, Curitiba - Federação das indústrias do Estado de Santa Catarina Florianopolis", ja korvataan ilmaisut "Office of Korean Monopoly Corporation" ja "Sintanjin" vientimaan "Etelä-Korea" osalta ilmaisuilla "Korea Tobacco and Ginseng Corporation" ja "Taejon". >TAULUKON PAIKKA> LIITE 3 "LIITE 6a >TAULUKON PAIKKA> " LIITE 4 Muutetaan liite 37 seuraavasti: 1) Muutetaan I osaston B kohta seuraavasti: a) lisätään 1 kohdan neljänteen luetelmakohtaan luvut "40" ja "44"; b) lisätään 2 kohdan f alakohdan aa ja bb alakohtaan luvut "8", "35", "40" ja "44" ja 2 kohdan f alakohdan toiseen alakohtaan luvut "8", "35" ja "40". 2) Muutetaan II osaston A osa seuraavasti: a) korvataan 35 kohdan ensimmäinen alakohta seuraavasti: "Tämän kohdan käyttö on jäsenvaltioille pakollinen passitusmenettelyä sovellettaessa, tullivarastointimenettelyn päättävän jälleenviennin yhteydessä ja tapauksissa, joissa lomaketta käytetään tavaroiden yhteisöaseman todistamiseen, mutta muissa tapauksissa se on tarkoitettu jäsenvaltioiden valinnaiseen käyttöön." b) lisätään 40 kohtaan alakohta seuraavasti: "Tämän kohdan käyttö on pakollinen, jos tavarat jälleenviedään B-luokan varastossa tapahtuneen tullivarastointimenettelyn päätyttyä; merkitään viittaus tavaroiden menettelyyn asettamista koskevaan ilmoitukseen." c) lisätään 44 kohtaan alakohta seuraavasti: "Jos tullivarastointimenettelyn päättävää jälleenvientiä koskeva ilmoitus jätetään muuhun tullitoimipaikkaan kuin valvovaan toimipaikkaan, merkitään tämän toimipaikan nimi ja täydellinen osoite." 3) Muutetaan II osaston C osa seuraavasti: a) korvataan 8 kohdan toinen alakohta seuraavasti: "Jos tavarat asetetaan tullivarastointimenettelyyn yksityisessä varastossa (C-, D- tai E-luokka), merkitään varastoonpanijan nimi ja täydellinen osoite, jollei tämä ole tavaranhaltija." b) lisätään 35 kohtaan alakohta seuraavasti: "Tämän kohdan käyttö on pakollinen, jos tavarat asetetaan tullivarastointimenettelyyn." c) lisätään 40 kohtaan alakohta seuraavasti: "Tämän kohdan käyttö on pakollinen, jos tavarat asetetaan tullivarastointimenettelyyn, ja tarvittaessa yhteisöaseman osoittamiseksi." d) lisätään 44 kohtaan alakohta seuraavasti: "Jos tavaroiden tullivarastointimenettelyyn asettamista koskeva ilmoitus jätetään muuhun tullitoimipaikkaan kuin valvovaan toimipaikkaan, merkitään tämän toimipaikan nimi ja täydellinen osoite." LIITE 5 Muutetaan liite 38 seuraavasti: Lisätään otsikkoon "1 kohta: Ilmoitus - Ensimmäinen alajako - COM" luetelmakohta seuraavasti: " - Yhteisön tullialueen osien, joihin sovelletaan direktiivin 77/388/ETY säännöksiä, ja tämän alueen osien, joihin mainittuja säännöksiä ei sovelleta, välisen kaupan tai tämän alueen osien, joihin mainittuja säännöksiä ei sovelleta, välisen kaupan yhteisötavaroita koskeva ilmoitus." LIITE 6 "LIITE 39 >TAULUKON PAIKKA> " LIITE 7 "LIITE 52 >TAULUKON PAIKKA> " LIITE 8 "LIITE 53 >TAULUKON PAIKKA> " LIITE 9 "LIITE 56 >TAULUKON PAIKKA> " LIITE 10 ">KAAVION ALKU> >KAAVION LOOPU> " LIITE 11 Korvataan liitteen 77 järjestysnumero 128 seuraavasti: ">TAULUKON PAIKKA> " LIITE 12 Lisätään liitteeseen 79 järjestysnumero seuraavasti: ">TAULUKON PAIKKA> LIITE 13 "LIITE 91 a MUUT KASVATUKSEEN, TIETEESEEN TAI KULTTUURIIN LIITTYVÄÄ TOIMINTAA VARTEN MAAHANTUODUT TAVARAT ESIMERKKILUETTELO Tavarat, kuten: 1) puvut ja näyttämötarvikkeet, jotka lähetetään vastikkeettomana lainana näytelmäseurueille tai teattereille, 2) partituurit, jotka lähetetään vastikkeettomana lainana konserttitaloille tai orkestereille." LIITE 14 "LIITE 93 a ELÄIMET ESIMERKKILUETTELO 1 Koulutus 2 Valmennus 3 Siitos 4 Kengitys tai punnitus 5 Eläinlääkärin hoito 6 Kokeilu (esim. ostoa varten) 7 Osallistuminen julkisiin esiintymisiin, näyttelyihin, kisoihin, kilpailuihin tai näytöksiin 8 Esitykset (sirkuseläimet jne.) 9 Matkailu (myös matkustajien seuraeläimet) 10 Tehtävän suorittaminen (poliisikoirat tai -hevoset, vainukoirat, opaskoirat jne.) 11 Pelastustehtävät 12 Laiduntaminen 13 Työn tai kuljetustehtävän suoritus 14 Lääketieteelliset tarkoitukset (käärmeseerumin valmistus jne.)"